open-index/open-wikipedia-markdown huggingface dataset:
Werner Egk

**Werner Egk** (1901–1983) var en tysk komponist, hovedsakelig av teatermusikk. 

Egk var en representant for den tyske neoklassisismen og det moderne musikkteateret, og blir i blant kalt *Komponist des Wiederaufbaus*, det vil si «gjenoppbyggingens komponist».

*Egk* var opprinnelig et pseudonym laget som et anagram over kona, fiolinisten (**G**eigerin) **E**lisabeth **K**arl. I 1937 fikk de godkjent Egk som regulært navn. 

## Liv og virke
Egk var det tredje barnet til Joseph Mayer, som var lærer, og Maria født Buck. Familien flyttet til Augsburg i 1908, der Werner Egk fra 1911 gikk på det humanistiske *[[Gymnasium]] bei Sankt Stephan*. Han fikk den første klaverundervisningen i 1912 og fra 1919 til 1920 studerte han ved byens musikkonservatorium. Senere tok han privat sang- og klaverundervisning, og fikk undervisning av Carl Orff i musikkteori, komposisjon og direksjon.

Før 1933 var Egk en del av avantardemiljøet, men spilte senere en aktiv rolle i musikklivet under nasjonalsosialismen.  Han skrev musikk til enkelte av nazistenes festarrangementer og ble tildelt priser, eksempelvis fikk han i 1936 en olympisk gullmedalje i kategorien *Orchestermusik* for verket *Olympische Festmusik*. Etter oppføringen av Egks opera *[[Peer Gynt]]* basert på Henrik Ibsens skuespill (uroppført november 1938), skrev propagandaminister Joseph Goebbels i sin dagbok 1. februar 1939 *«Jeg er svært begeistret og det samme er [[Adolf Hitler|Føreren]]. En nyoppdagelse for oss begge.»* 

Egk var aldri medlem av det tyske nazistpartiett og ble renvasket av avnazifiseringstribunaler holdt i 1947.  Riktignok ble saken mot ham kritisert for å være full av feil, komponisten og musikkritikeren Konrad Boehmer karakteriserte Werner Egk som *«en av de avskyeligste figurene innen nasjonalsosialistisk musikkpolitikk»*. Egk gikk til sak mot Boehmer for utsagnet, men saken endte i et forlik.

Den viktigste delen av Egks karriere hadde han i etterkrigstiden. Han var dirigent og komponist og bekledte flere høythengende stillinger og verv i musikklivet.

## Referanser og noter


## Eksterne lenker
* 
* 
* 
* 
* 
*  Lyd- og noteeksempler, biografier, verk, fotos og publikasjoner
*  korte biografier, kronologier, oppføringer, lydeksempler og verkliste (Schott-Verlag)
* 
*  http://www.klassika.info/Komponisten/Egk/
*  Youtube: ''Waffentanz'', opptak 1936
Hjalmar Appelgren-Kivalo

**Otto Hjalmar Appelgren-Kivalo** (født 5. april 1853 i Hyrynsalmi, død 26. juli 1937 i Helsingfors) var en finsk arkeolog, statsarkeolog 1915-26 (etter J.R. Aspelin) og Professor i 1922.

Appelgren-Kivalo studerte først og fremst Finlands bygdeborger, forhistoriske drakter og ornamentikk. Han grunnla publikasjonene *Finskt Museum* og *Suomen Museo* 1894.

Allerede i 1891 disputerte Appelgren-Kivalo over emnet bygdeborger: *Suomen Muinaislinnat*. Ikke bare de borgene fra middelalderen ble utgravd og undersøkt, men også byarkeologien ble aktuell siden Appelgren-Kivalo 1902 hadde funnet på begrepet «det underjordiske Åbo» etter utgravninger ved biskopssettet i Korois og av dominikanerklostret på Kaskisbacken. Utgravningene i Åbo ble sentrale for middelaldersarkeologiens utvikling. 

Allerede i 1909 publiserte Appelgren-Kivalo en rikt illustrert bok om drakter: *Suomalaisia pukuja myöhemmältä rautakaudelta*, hvor han redegjør for sine utgravninger i Yliskylä i Bjärnå i 1893. Appelgren-Kivalo har inndelt spennetyper i seks undertyper.

## Referanser


## Eksterne lenker
* Hjalmar Appelgren-Kivalo i Nordisk familjebok (2. opplag, 1922) 
*
Hummus

**Hummus** er en matrett (en puré) fra Levanten (Midtøsten) der det populært spises sammen med pitabrød, ofte med garnityr som olivenolje, paprikapulver, bladpersille, eller pinjekjerner.

Hummus er laget av kokte og mosede kikerter blandet med tahini (malte sesamfrø), olivenolje, sitronsaft og hvitløk. 

## Fotnoter

## Referanser


## Eksterne lenker
*
August Söderman

**Johan August Söderman** (1832–1876) var en svensk romantisk komponist og dirigent ved Kungliga operan i Stockholm. 

Ett av Södermans mest kjente verk er *Ett svenskt festspel*, som opprinnelig ble brukt som ouverture til skuespillet *Några timmar på Kronoborg* og senere ble det brukt til *Orleanska jungfrun*.  Söderman skrev mange verk for mannskor, hvorav *Ett bondbröllop* er det mest kjente. «Bröllopsmarsch» fra  *Bröllopet på Ulfåsa* blir også ofte spilt.

Söderman forsøkte å innarbeide et eget svensk musikkspråk og er kanskje den fremste representanten for svensk nasjonalromantikk.  Påvirkning fra Söderman finner man igjen hos senere svenske komponister som Hugo Alfvén og Wilhelm Peterson-Berger.

## Litteratur
* 

## Referanser


## Eksterne lenker
* 
* 
* 
* 
*
Nils Nilsen

**Nils Kristian Nilsen** (født 29. desember 1952 i Oslo) er en norsk tidligere ishockeyspiller. Han representerte Frisk Asker.

Nilsen spilte 52 offisielle landskamper for Norge, og deltok under vinter-OL for Norge i 1980 i Lake Placid med ellevteplass. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Gamlebyen i Vilnius

**Vilnius Gamlebyen** (litauisk *Vilniaus senamiestis*) er en av de største bevarte middelalderske gamle byer i Nord-Europa, et område på 3,59 kvadratkilometer (887 dekar). Den omfatter 74 kvartaler med 70 gater og smug med 1487 nummererte bygninger med et samlet gulvareal på 1 497 000 kvadratmeter. Den eldste delen av Litauens hovedstad Vilnius har utviklet seg i løpet av mange århundrer, og har blitt formet av byens historie og et stadig skiftende kulturell innflytelse. Det er et sted hvor noen av Europas største arkitektoniske stiler – gotisk, renessanse, barokk og nyklassisk – stå side av hverandre og utfyller hverandre.

Pilies gatve («Slottsgaten») er den gamle bydelen viktigste hovedåre og knutepunktet for kafe- og gatemarkedet. Hovedgaten i Vilnius, Gedimino prospektas, ligger også delvis i den gamle bydelen. De sentrale torget i Gamlebyen er det katedralplassen og Rådhusplassen.

Et av de mest forseggjorte arkitektoniske kompleksene er Vilnius universitet, som opptar en stor del av gamlebyen, og har 13 gårdsplasser. Det ble valgt til å representere Litauen i «Mini-Europa»-parken i Brussel.

I 1994 ble Vilnius' gamleby inkludert i UNESCO verdensarvliste (nr. 541) som anerkjennelse av dens universelle verdi og originalitet. Definisjonen av det «historiske sentrum» har en bredere betydning enn kun den gamle bydelen, som tidligere var omkranset med defensive murer. Det omfavner også verdifulle historiske bydeler i Vilnius, for eksempel Užupis, som historisk pleide å være utenfor byen grenser. Derfor Užupis blir ofte betraktet som en del av den gamle bydelen i Vilnius.
__NOTOC__
## Interessante bygninger og anlegg
Der er flere interessante bygninger og anlegg i gamlebyen enn i noen annen del av Vilnius, blant annet:

## Eksterne lenker
* Gamlebyen i Vilnius på postkort (engelsk)
Øvre torv (Kristiansand)

**Øvre torv** er et torv i Kristiansand. Det ligger øst for Kristiansand domkirke i Rådhusgatas akse. Kirkegata avgrenser Øvre torv mot Nedre torv i sørvest og Kristiansand rådhus har fasade mot torvet i nordøst. I sørøst avgrenses torvet av en rekke bygninger som huser kommunale kontorer, blant disse den tidligere brannstasjonen samt *[[Fædrelandsvennen]]*s tidligere sentrumsbygg. Nordvest for torvet ligger Wergelandsparken.  Betegnelsen «rådhusplass» karakteriserer Øvre torv. Øvre torv er belagt med gamle brostein som kom til syne da man fjernet asfalt.

Sentralt på Øvre torv står en statue av kong Haakon VII.  Den ble skadet i forbindelse med anleggsarbeid i 2017.  Den gamle fontenen som tidligere var plassert midt i Wergelandsparken, der monumentet av Henrik Wergeland i dag står er flyttet til Øvre Torv, restaurert og kommet til heder og verdighet igjen.

En liten utescene som benyttes til utendørs arrangementer i Wergelandsparken vender mot Øvre torv.

Øvre torv ble tidligere brukt til torvhandel med blomster og grønnsaker. Denne virksomheten er nå flyttet til Nedre torv.

Øvre torv benyttes som skøytebane i vintermånedene.

Eiendommene som har fasade mot Øvre torv er matrikulert til Rådhusgata.

## Se også
*Torvet i Kristiansand

## Eksterne lenker
*  Kristiansand Kommune: Øvre torv
Trond Abrahamsen

**Trond Sevåg Abrahamsen** (født 1960) er en norsk tidligere ishockeyspiller. Han representerte Idrettslaget Manglerud/Star.

Abrahamsen spilte 33 offisielle landskamper for Norge, og vant Gullpucken i 1983. Han deltok under vinter-OL for Norge i 1980 i Lake Placid med 11.-plass, og i 1984 i Sarajevo med nok en 11.-plass.  Som skuespiller deltok han i den norske spillefilmen *[[Hockeyfeber]]* (1983), regissert av Oddvar Bull Tuhus, i rollen som ishockeyspilleren Lasse.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
*
Thomas Heath

**Thomas Little Heath** (1861–1940) var en britisk matematiker, historiker innen gresk matematikk, oversetter og klatrer. Han hadde sin utdannelse fra Clifton College.

Heath oversatte arbeider av Euklid fra Alexandria, Apollonios fra Perge, Aristarkhos fra Samos og Arkimedes fra Syracusa til engelsk.

Det er gjennom Heaths oversettelser at en i moderne engelskspråklige og dermed andre moderne språk er blitt kjent med hva Arkimedes utrettet. Hans oversettelse av Arkimedes' Palimpsest har imidlertid gap i den løpende teksten som en i moderne tid håper å kunne fylle etter moderne vitenskapelige metoder, metoder som ikke var tilgjengelige på Heaths tid.

Da Heaths *Works of Archimedes* (Arkimedes' arbeider) ble publisert i 1897 var ikke Arkimedes' Palimpsest tidligere blitt studert i detalj. En forsto ikke betydningen før i 1906 da det ble nærmere undersøkt av den danske professoren Johan Ludvig Heiberg.

## Oversettelser og andre arbeider
Merk: Her er bare førstegangsutgivelsene listet. Flere av disse titlene er utgitt en rekke ganger.

* *[[Diofantos|Diofantus av Alexandria]]: a Study in the History of Greek Algebra* (Cambridge: Cambridge University Press, 1885)
* Apollonios fra Perge: *Treatise on Conic Sections* (Cambridge: Cambridge University Press, 1896)
* Arkimedes: *Works* (Cambridge: Cambridge University Press, 1897)
* Euklid *The thirteen books of [[Euklids Elementer]]* (Cambridge: Cambridge University Press, 1908)
* *[[Aristarkhos]], the Ancient Copernicus* Oxford: Clarendon Press, 1913)
* *A History of Greek Mathematics* (Oxford: Clarendon Press, 1921)
* *A Manual of Greek Mathematics* (Oxford: Clarendon Press, 1931)
* *Greek Astronomy* (London: J.M. Dent & Sons, 1932)
* *Mathematics in Aristotle* (Oxford: Clarendon Press, 1949)

## Referanser


## Kilder
* "Om oversetteren: Thomas L. Heath" i *Euclid's Elements: alle tretten bøker i ett bind* (2002) Green Lion Press. ISBN 978-188800919-4

## Eksterne lenker
Heaths tekster på internett:
* *A History of Greek Mathematics*: vol. 2
* ''The Works of Archimedes''
** Archimedes' ''Quadrature Of The Parabola'' 
** Archimedes' ''On The Measurement Of The Circle''
* ''Diophantus Of Alexandria: A Study In The History Of Greek Algebra''
* *The Thirteen Books of Euclid's Elements*: vol. 1, vol. 2, vol. 3
* PDF files of many of Heath's works, including those on Diophantus, Apollonius, etc.
AGA AB

**AGA AB** (akronym for *Aktiebolaget Gasaccumulator*) er et svensk aksjeselskap etablert i 1904 av Aron Andersson og Axel R. Nordvall. De startet med en fabrikk i Saltsjö-Järla i Nacka, og tok samtidig over virksomheten til *Svenska Carbid & Acetylén AB*, som Nordvall hadde grunnlagt i 1899. AGA endret senere navn til AGA AB, og ble et multinasjonalt selskap med datterselskaper i flere verdensdeler. Selskapet er Nord-Europas største selskap innen industrigass med aktivitet i Norden og Baltikum. I tillegg til utvikling og markedsføring av industri- og spesialgass utvikler AGA også nye bruksområdet for gass. Selskapet er også ledende på LPG (Liquified Petroleum Gas, eller våtgass). 

Siden begynnelsen av 2000-tallet er AGA AB eid av det tyske konsernet Linde AG med mer enn 50&nbsp;000 ansatte fordelt på virksomhet i over 100 land. Hovedkontoret til Linde ligger i München.

## Historie

Forretningsmannen Gustaf Dalén (1869–1937) tok over ledelsen av selskapet i 1909 og var direktør i nær 30 år til sin død i 1937.

## AGA Norge

På Furuset i Oslo ligger AGAs fabrikk hvor det produseres oksygen, nitrogen og argon. I tillegg å levere ut store mengder av disse gassene i dypkjølt, flytende form, fylles det flasker med propan, CO2, spesialgasser og medisinsk oksygen.

AGAs hovedkontor i Norge ligger i Nydalen i Oslo. I tillegg har AGA avdelingskontorer i Sandefjord, Stavanger (Kvål), Bergen, Ålesund, Trondheim og Harstad.

## Referanser


## Eksterne lenker
*
Rock ’89–’90

***Rock '89*** (og ***Rock '90***) var et norsk musikkprogram som gikk på NRK-TV fra 1989 til 1990. Programmet gikk en gang per måned og var ment å skulle utfylle det mer pop-orienterte *[[TopPop]]*. Ifølge programmets prosjektleder skulle det presentere musikk i den tyngre og mer seriøse enden av skalaen, og i tillegg være mer journalistiske i behandlingen av rockekulturen. Programmet viste både, intervju, konsertopptak og videoer.

Første sending var viet 20-årsjubileet for musikkmagasinet Rolling Stone.

## Om programmet
Prosjektleder var Odd Arvid Strømstad. Andre sentrale personer var Jon Ole Sand og Torstein Vegheim.

## Referanser


## Eksterne lenker
*Programmene fra Rock'89 på NRK Nett-TV
*Programmene fra Rock'90 på NRK Nett-TV
Øystein Jarlsbo

**Øystein Jarlsbo** (født 7. mars 1961 i Oslo) er en norsk sportsjournalist med ishockey som spesialfelt og tidligere ishockeyspiller.

Han spilte først for Sportsklubben Forward som junior i 1975. Han spilte to sesonger for Almtuna IS i Sverige, og var en solid spiller for Furuset IF i norske 1. divisjon i mange år. Jarlsbo spilte 38 offisielle landskamper for Norge, og deltok i vinter-OL for Norge i 1980 i Lake Placid med ellevteplass, og i  1984 i Sarajevo, også med ellevteplass.

Siden han la opp som spiller har Jarlsbo arbeidet som en av Norges ledende ishockeyjournalister, først for Dagbladet og senere for VG hvor han blant annet i mange år hadde ansvaret for en ishockey-blogg.

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
* VGs Ishockey-blogg  av Øystein Jarlsbo.
Geir Myhre

**Geir Tore Myhre** (født 7. april 1954 i Oslo, død 22. juli 2016 i Spania) var en norsk ishockeyspiller og -trener.

## Spillerkarriere

I tillegg til moderklubben Grüner Ishockey, representerte han Hasle-Løren Idrettslag, Sparta Warriors, Vålerenga Hockey og Trondheim Ishockeyklubb.

## Trenerkarriere

Myhre var trener for det norske landslaget i ishockey fra 1994 til 1996. Han har også vært trener for Vålerenga Hockey, Stjernen Hockey, Manglerud Star og Lillehammer Ishockeyklubb.

## Landskamper og utmerkelser

Myhre spilte 48 offisielle landskamper for Norge, og vant Gullpucken i 1980 og 1982. Han deltok under vinter-OL for Norge i 1980 i Lake Placid med ellevteplass, og i  1984 i Sarajevo, også med ellevteplass.

## Referanser

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Sidney Samson

**Sidney Samson** (født 2. oktober 1981) er en nederlandsk musiker og DJ. Etter å ha sett på noen «DMX mix» konkurranser startet han å interessere seg for DJ-yrket. Han startet som «DJ» i 1995 da han var 14 år gammel. På den tiden spilte han RnB og hiphop  på lokale klubber. Han skiftet stil i 1999 til «house», og vant i 2003 den prestisjefylte prisen for beste nykommer innen «house»-musikk. Hans første «club banger» fikk navnet `*Sidney Samson – its all funked up*`, som ble en stor slager i Nederland.

## Eksterne lenker
* 
* 
*
Våsjø

**Våsjø** er et vann i Sannidal i Kragerø kommune i Telemark. Ved oppdemming går vannet bortimot i ett med *Gjerdedalskilen* i sør og *Nordjordvatnet* i nord. Hovedtilløpene er fra *Kvennvatn* (79 moh) til Gjerdedalskilen, og fra Langsjøen (59 moh) til Nordjordvatnet.

Utløpet går via  et 6&ndash;700 meter langt naturlig løp nordover til *Sagkjenna*, og videre ut i Farsjø. Farsjø er en del av Kragerøvassdragets utløp fra Toke ned til Kilsfjorden ved Kragerø by.

## Referanser
Kronecker

**Kronecker** har flere betydninger:

**Navn:**
* Hugo Kronecker
* Leopold Kronecker

**Annet:**
* Kronecker-delta
Morten Johansen (ishockeyspiller)

:*For akeren se: [[Morten Nordeide Johansen]].*

**Morten Roar «Mojo» Johansen** (født 25. desember 1952 i Oslo) er en norsk tidligere ishockeyspiller. Han representerte Frisk Asker Ishockey.

Johansen spilte 59 offisielle landskamper for Norge, og vant Gullpucken i 1975. Han deltok under vinter-OL for Norge i 1980 i Lake Placid med ellevteplass. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Vidar Johansen (ishockeyspiller)

**Vidar Sandberg Johansen** (født 17. desember 1951 i Asker) er en norsk tidligere ishockeyspiller. Han representerte Frisk Asker.

Johansen spilte 50 offisielle landskamper for Norge, og deltok under vinter-OL for Norge i 1980 i Lake Placid med 11.-plass. 

Johansen jobbet på Vardåsen Skole men pensjonerte seg i 2017

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Knut Fjeldsgaard

**Knut Andreas «Langen» Fjeldsgaard** (født 19. mai 1952 i Oslo) er en norsk tidligere ishockeyspiller og fotballspiller.  Han representerte Vålerengen idrettsforening,  Sportsklubben Djerv og Frisk Asker i ishockey.  Han spilte fotball og ishockey på Vålerenga og var reservekeeper en sesong i sportsklubben Brann.

Fjeldsgaard spilte fem offisielle landskamper for Norge i ishockey og deltok under vinter-OL for Norge i 1980 i Lake Placid med 11.-plass. 

Deltatt som lege for det norske ishockeylandslaget under OL i Albertville -92  og OL i Lillehammer i -94  

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Green Lantern

:*For filmen fra 2011, se [[Green Lantern (film)]]
*'Green Lantern** (på norsk også kjent som **Grønne Lykt*') er en superhelttegneserie skapt av [[Bill Finger]] og [[Martin Nodell]] i 1940. Serien utgis av [[DC Comics]]. Den første historien om *Green Lantern* stod på trykk i [[All-American Comics]], utgitt av nr. 16 (1940), utgitt av All-American Publications, en av forløperne til DC Comics. *Green Lantern* fikk sitt eget blad i 1941 som utkom med 39 nummer før det ble nedlagt i 1949.

== Seriens skiftende hovedpersoner ==

=== Ingeniøren Alan Scott (1940–1949) ===
I den første utgaven av serien er seriens hovedperson ingeniøren Alan Scott, som kommer over en magisk lykt som han lager en ring av. Ringen gir ham diverse superevner forutsatt at han lader den opp en gang i døgnet mens han resiterer en ed.

=== Testpiloten Hal Jordan (1959–) ===
I 1959 ga redaktør [[Julius Schwartz]] forfatteren  [[John Broome]] og tegneren [[Gil Kane]] i oppdrag å bringe konseptet tilbake. De skapte en helt ny Green Lantern, en testpilot med det sivile navnet Hal Jordan, som kommer i kontakt med et døende utenomjordisk vesen som forærer ham en ring som gir ham superevner. Denne nye versjonen av figuren hadde en mer [[science fiction]]preget bakgrunn. Denne nye Green Lantern ble introdusert i *Showcase* nr. 22 fra 1959. Året etter fikk figuren sitt eget blad. Green Lantern har vært utgitt kontinuerlig i eget hefte frem til idag. 

Tidlig på 1970-tallet laget [[Dennis O'Neil|Denny O'Neil]] og [[Neal Adams]] noen oppsiktsvekkende historier med Green Lantern og [[Green Arrow]] (Grønne pil) som tok opp sosiale problemer som fattigdom, rasisme, overbefolkning og narkotikamisbruk. Siden har en rekke tegnere og forfattere jobbet på serien, bl. a. [[Steve Englehart]], [[Joe Staton]], [[Len Wein]], [[Dave Gibbons]], [[Gerard Jones]], [[Jim Owsley]], [[Ron Marz]], [[Judd Winick]] og [[Geoff Johns]].

=== Andre ===
Hver Green Lantern har en ring som gir brukeren kontroll over den fysiske verdenen, og som er avhengig av brukerens viljestyrke. Ringen må lades opp med en grønn lykt, derav navnet. Ringen til den første Green Lantern hadde magisk opphav. De senere innehaverne av Green Lantern-identiteten har vært medlemmer av en intergalaktisk politistyrke og har følgelig hatt ringer med utenomjordisk teknologisk opprinnelse.

Det har etterhvert blitt mange som har gått under navnet Green Lantern: John Stewart, Guy Gardner og Kyle Rayner. Den første Green Lantern var medlem av superheltgruppen [[Justice Society of America]] på 1940-tallet, mens de senere har vært medlemmer av gruppen [[Justice League]] (også kjent som Lovens Voktere på norsk).

== Norske utgivelser ==
I Norge har tegneseriene om Green Lantern blant annet vært utgitt i heftene *Gigant* og *Supermann*.

== Filmatisering ==
I 2011 kom [[Green Lantern (film)|filmen *Green Lantern'']], der Ryan Reynolds spiller hovedrollen som Hal Jordan. Ellers medvirker blant andre Blake Lively som Carol Ferris, Mark Strong som Sinestro, Peter Sarsgaard som Dr. Hector Hammond og Tim Robbins som senator Hammond. 

## Referanser
Åge Ellingsen

**Åge** «**Æljen**» **Ellingsen** (født 5. november 1962 i Oslo) er en norsk tidligere ishockeyspiller, nå Sportssjef for ishockeyen på Norges Toppidrettsgymnas på Lillehammer. Han representerte Sportsklubben Forward, Furuset Idrettsforening, Storhamar Idrettslag, IF Björklöven, Idrettslaget Stjernen og Lillehammer Ishockeyklubb.

Åge Ellingsen var en av de aller største profilene i Storhamar Hockey på 80, 90-tallet og spilte ni sesonger for klubben. Æljen, som han gjerne ble kalt, kom til Storhamar fra Furuset i 1984, og ble snart sentral i Storhamar. Tre kåringer til årets lag, og fast plass som kaptein på landslaget forteller sitt om posisjonen han hadde i hockey-Norge.

Ellingsen spilte 67 offisielle landskamper for Norge, og deltok under vinter-OL for Norge i 1984 i Sarajevo med 11.-plass, og i  1988 i Calgary med 12.-plass.

## NHL
Han ble draftet av Edmonton Oilers i 1987 og fikk senere også tilbud om å prøvespille. Han er fortsatt den eneste som har blitt draftet som Storhamarspiller.

## Familie
Åge Ellingsen bor nå på Lillehammer og er far til ishockeyspiller Martin Ellingsen og Adrian Ellingsen.
Han er nå Sportssjef for ishockeyen på Norges Toppidrettsgymnas på Lillehammer, og har vært ekspertkommentator under ishockeykamper på NRK, da NRK sende landskamper.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
* Norskfødte spillere draftet av NHL-lag
Erik Nerell

**Erik Nerell** (født 29. januar 1964 i Oslo) er en norsk tidligere ishockeyspiller. Han representerte Idrettslaget Manglerud/Star. 

Nerell spilte tolv offisielle landskamper for Norge, og deltok under vinter-OL for Norge i 1984 i Sarajevo med ellevteplass.

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Tore Falch Nilsen

**Tore Falch «Failer'n» Nilsen** (født 27. mars 1948 i Oslo, død 8. juni 2008 i Oslo) var en norsk ishockeyspiller. Han representerte Hasle-Løren Idrettslag.

Nilsen spilte 26 offisielle landskamper for Norge, og deltok under vinter-OL for Norge i 1980 i Lake Placid med ellevteplass. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Kasjutre

**Kasjutre** (engelsk: **cashew**, vitenskapelig navn: *Anacardium occidentale*; synonym: *Anacardium curatellifolium*) er et 10&ndash;12 meter høyt tropisk treslag med spiselige, ovale eller pæreformede «falske» frukter (hjelpefrukter) som kalles *kasju-epler*. Kasju-epler har mykt og skjørt skall og egner seg derfor ikke som transportprodukt.

Kasju er mest kjent i Norge på grunn av de spiselige ca. 2,5 cm lange, nyreformede, frøene som kalles *kasjunøtter* eller *cashew-nøtter*. Hvert kasjueple har kun én kasjunøtt som ikke ligger inne i fruktkjøttet, men finnes i den mørke utveksten på undersiden av hjelpefrukten. «Nøttene» brukes både som snacks og som ingrediens i matretter, enten hele eller malte.

Kasjutreet kommer opprinnelig fra Brasil, men i årene 1560&ndash;1565 ble treet importert, av portugiserne for dyrkning, til deres daværende koloni i Goa, India. I dag dyrkes Kasju i store deler av India, Asia og flere land i Afrika.

I delstaten Rio Grande do Norte i den nordøstre delen av Brasil står verdens største kasjutre.

## Bilder

Fil:Cashew apples.jpg|Modne kasju-epler fra Kollam i India
Fil:CashewSnack.jpg|Salte kasjunøtter
Fil:CashewYield.png|Oversikt over hvor i verden det dyrkes mest kasju


## Eksterne lenker
* Cashewnøtter hos Opplysningskontoret for frukt og grønt
* Næringsinnholdet i kasjunøtter (cashewnøtter)  fra Matvaretabellen 2014.
* Oppskrift på krydrede cashewnøtter
*
Vern Mott

**Vernon Douglas «Vern» Mott** (født 26. mars 1957 i Fillmore i Saskatchewan i Canada) er en norsk canadiskfødt tidligere ishockeyspiller.

## Karriere
Hans to brødre spilte også ishockey: Morris spilte i National Hockey League (NHL) og på Canadas landslag mens Darwin spilte i World Hockey Association (WHA).

Etter å ha spilt college-ishockey i USA og Canada flyttet han til Norge og representerte Viking Ishockeyklubb og Frisk Asker.

Mott spilte 12 offisielle landskamper for Norge, og deltok under vinter-OL for Norge i 1988 i Calgary med 12.-plass. Han var andremålvakt bak Jim Marthinsen ved B-VM 1989 i Oslo og Lillehammer.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Cato Tom Andersen

**Cato Tom Andersen** (født 17. juni 1967 i Oslo) er en norsk tidligere ishockeyspiller. Han representerte Furuset Idrettsforening. 

Andersen spilte 53 offisielle landskamper for Norge, og deltok i vinter-OL for Norge i 1988 i Calgary med tolvteplass, og i  1994 på Lillehammer med ellevteplass.

## Referanser


## Eksterne lenker
*
Tor Helge Eikeland

**Tor Helge «Totto» Eikeland** (født 28. juni 1960 i Oslo) er en norsk tidligere ishockeyspiller. Han representerte Vålerengens Idrettsforening. 

Eikeland spilte 50 offisielle landskamper for Norge, og deltok i vinter-OL for Norge i 1988 i Calgary med tolvteplass. 

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Truls Kristiansen

**Truls Martin Kristiansen** (født 5. april 1964 i Asker) er en norsk tidligere ishockeyspiller. Han representerte Frisk Asker. 

Kristiansen spilte 20 offisielle landskamper for Norge, og deltok under vinter-OL for Norge i 1988 i Calgary med 12.-plass. 

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Steve Allman

**Steve Allman** (født 16. mai 1968 i Oslo) er en norsk tidligere ishockeymålvakt. Han representerte Furuset, Idrettslaget Manglerud/Star og Trondheim Ishockeyklubb.

Allman vokste opp på Oslos østkant med norsk mor og far fra Barbados.   Han begynte med ishockey på Idrettslaget Manglerud/Star som 14-åring. Og ble etterhvert et stortalent og har stått i mål på alle Norges aldersbestemte landslag. Han debuterte med A-landslaget i VM i Sveits 1990.
Fra 1991 til 1994 spilte han for TIK, og avsluttet sin karrière i Furuset 1998.

Allman spilte 30 offisielle landskamper for Norge, og deltok under vinter-OL for Norge i 1992 i Albertville med 9. plass. 

Allman jobber som rørlegger. 

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Jan-Roar Fagerli

**Jan-Roar Fagerli** (født 22. september 1966 i Trondheim) er en norsk tidligere ishockeyspiller. Han representerte Idrettslaget Manglerud/Star Spektrum Flyers, Furuset Idrettsforening og Trondheim Ishockeyklubb. 

Fagerli spilte 50 offisielle landskamper for Norge, og deltok under vinter-OL for Norge i 1992 i Albertville med 9.-plass, og i  1994 på Lillehammer med 11.-plass. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
I See the Moon

**«I See the Moon»** er en populær amerikansk sang med melodi og tekst av Meredith Willson.

The Mariners og The Stargazers hadde de best kjente versjonene i henholdsvis USA og Storbritannia.

The Stargazers versjon kom på den britiske singlelisten 20. februar 1954 og lå der i 15 uker med nummer én som høyeste plassering.

Ved å ta «I See the Moon» til topps ble The Stargazers den første artisten i den britiske singlelistens historie til å nå førsteplassen med sine to første listeplasserte hits. Den første var «Broken Wings».

The Stargazers to nummer én-sanger var ikke med singler etter hverandre, ettersom alle singler mellom «Broken Wings og «I See the Moon» misset listen.

Produsent for The Stargazers' innspilling var Dick Rowe, én av åtte listetoppsuksesser i den stillingen.

Don Cameron with Morton Fraser's Harmonca Band spilte den inn i London 17. februar 1954. Sangen ble utgitt av EMI på His Master's Voice-etiketten med katalognummer B&nbsp;10675. I Norge ble den utgitt på His Master's Voice A.L.&nbsp;3411.

Signaturen Tommy har skrevet en svensk tekst. Den svenske tittelen er «Månen, lärkan och rosen». Nora Brockstedt, Cupol orkestern spilte den inn i Oslo 16. juli 1954. Sangen ble utgitt på 78-platene Cupol 4854 og på Cupol 4865.

## Norske versjoner
Erik Diesen har skrevet en norsk tekst. Den norske tittelen er «Høyt over fjellet». Ernst Lidar skrev en versjon på stavangerdialekt: «Tyttebærturen til Jørpeland»

Sølvi Wang og sangduoen Gunnar Engedahl og Erling Stordahl spillte også sangen inn på plate i 1954.  

### Innspillinger

Arrangør for Søstrene Bjørklunds versjon var Egil Monn-Iversen og for Tangens versjon var Frank Cook.

## Referanser
Martin Friis

**Martin Friis** (født 18. november 1965 i Oslo) er en norsk tidligere ishockeyspiller. Han representerte Stjernen Idrettslag. 

Friis spilte fire offisielle landskamper for Norge, og deltok i vinter-OL for Norge i 1992 i Albertville med niendeplass. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Eirik Paulsen

**Eirik Cecil Paulsen** (født 21. mai 1970 i Stavanger) er en norsk tidligere ishockeyspiller. Han representerte Viking Ishockeyklubb. Han spilte sist for Viking Hockey i 2002, og var fast på Stavanger-Viking og Viking Ishockeyklubb på 80 og 90-tallet. Moderklubben hans var Viking Ishockeyklubb. Paulsen spilte også for Lillehammer IK sesong 1996\97 i tillegg til på Norges landslag.

Paulsen spilte 19 offisielle landskamper for Norge, og deltok under vinter-OL for Norge i 1992 i Albertville med 9.-plass. 

## Referanser


## Eksterne lenker
* 
*  Norges Ishockeyforbund: Internasjonale spillere, menn – Adelskalender (pdf-fil)
Marius Rath

**Marius Rath** (født 1970) er en norsk tidligere ishockeyspiller. Han representerte Vålerengens Idrettsforening. 

## VIF Hockey

Marius Rath er oppvokst på Rødtvet i Oslo og er sønn av Einar Rath, tidligere målvakt og materialforvalter for Vålerenga. 

Vålerenga var den eneste klubben til Marius Rath. Han debuterte i 1986, og det første målet hans kom 11.januar 1987, i en alder av 16 år og 228 dager gammel, da Vålerenga gikk på tidenes stjernesmell og tapte 12-2 mot Furuset på Jordal Amfi.  

Rath fikk 465 seriekamper over 14 sesonger i VIF. Han ble Norgesmester 8. ganger: 1987, 1988, 1991, 1992, 1993, 1998, 1999, 2003.

## Norge

Rath spilte 42 offisielle landskamper for Norge, og deltok under vinter-OL for Norge i 1992 i Albertville med niendeplass, og i  1994 på Lillehammer med ellevteplass.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Robert Schistad

**Robert Norman «Rob» Schistad** (født 28. oktober 1966 i Windham i Ontario i Canada) er en canadiskfødt norsk tidligere ishockeyspiller. Han representerte Viking Ishockeyklubb. 

## Karriere
Robert Schistad ble født Windham utenfor Toronto i Ontario. Hans far, Erik, hadde utvandret fra Ålesund til Canada i 1955, og hadde fortalt Robert mye om hjemlandet. Schistad begynte å spille juniorishockey som seksåring, og da han var lei av skolegangen valgte han å emigrere til Norge i 1987 etter å ha anskaffet seg norsk pass.

Han fant veien til Oslo-klubben Hasle/Løren hvor han spurte om å få bli opptatt som medlem i klubben. Han impornerte stort i en kamp mellom H/L og Vålerenga Ishockey, men da H/L skulle spille i 2. divisjon, ba Schistad om å bli lånt ut til en klubb som spilte i Eliteserien (som da het 1. divisjon). Viking Ishockeyklubb var også imponert over norskcanadieren, og de inngikk en utlånsavtale med H/L den 24. september 1987. som innebar at Schistad ble Vikings eiendom etter sesongslutt. I alt ville Schistad spille åtte sesonger i Viking.

I 1995/96-sesongen spilte Schistad for Spektrum Flyers, og året etter signerte han kontrakt med HC Sparta Praha i den tsjekkiske Extraligaen som følge av godt spill mot blant andre Tsjekkia under ishockey-VM 1996.

Siden Schistad hadde norsk pass ble han tatt ut på landslaget av landslagstrener George Kingston høsten 1989 til å spille privatlandskamper mot Nederland. I sin landslagsdebut den 25. oktober 1989 noterte han seg for en shutout da Norge slo Nederland 3–0, hvoretter han ble en av de viktigste landslagsmålvaktene for Norge på 1990-tallet.. I alt spilte Schistad 82 offisielle landskamper for Norge, og deltok under vinter-OL for Norge i 1992 i Albertville med 9.-plass, og i  1994 på Lillehammer med 11.-plass.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Lars Andersen (ishockeyspiller)

**Lars Håkon Bakkehaugen Andersen** (født 13. januar 1974 i Fredrikstad) er en norsk tidligere ishockeyspiller. Han representerte Stjernen Hockey, Lillehammer IK og Frisk Asker. 

Andersen spilte 20 offisielle landskamper for Norge, og deltok under vinter-OL for Norge i  1994 på Lillehammer med 11.-plass.

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Lasse Arnesen

**Lasse Arnesen** (født 18. januar 1965 i Oslo) er en norsk tidligere alpinist. Han representerte Idrettslaget Heming.

## OL-resultater
Han deltok under vinter-OL for Norge i 1992 i Albertville med åttendeplass i utfor og tiendeplass i kombinasjonen. 

## VM-resultater
Under VM i alpint 1993 ble Arnesen nr 18. i utfor og nr 39 i slalåm.

## NM-resultater
Arnesen vant utfor i NM i alpint i 1988 og 1992 samt alpin kombinasjon i 1986 og 1987. 

## Senere
Fra 1. november 2014 er Lasse Arnesen generalsekretær i Norges Orienteringsforbund, etter Bjørnar Valstad

## Referanser


## Eksterne lenker
*
Anne Berge

**Anne Ragna Berge** (født 31. januar 1966 i Sandvika) er en norsk tidligere alpinist. Hun representerte Stabæk Idrettsforening.

Berge vant storslalåm i NM i alpint i 1983 og 1994 samt alpin kombinasjon i 1989. Hun deltok under vinter-OL for Norge i 1992 i Albertville med 5.-plass i kombinasjonen og 8.-plass i slalåm som beste plasseringer. Hun deltok også i VM i alpint i 1991 og i VM i alpint 1993, med 9.-plass i slalåm i 1993 som beste resultat.

## Referanser


## Eksterne lenker
*
Caroline Gedde-Dahl

**Vibecke Caroline Gedde-Dahl** (født 3. november 1973 i Oslo) er en norsk tidligere alpinist. Hun representerte Idrettslaget Heming.

Gedde-Dahl vant slalåm i NM i alpint i 1992. Hun tok ellevteplass i Verdensmesterskapet i Morioka i 1993 i storslalåm, og deltok i vinter-OL for Norge i 1994 på Lillehammer med 35.-plass i super-G som beste resultat. Hennes beste World Cup-resultat var en 6.-plass i storslalåm i Vemdalen, Sverige 1993. 

Hun var i 2001 finansanalytiker på Manhattan. Hun er datter av arkitekten Lorentz Gedde-Dahl (født 1946) av slekten Gedde.

## Referanser


## Eksterne lenker
*
Trude Gimle

**Trude Charlotte Gimle** (født 2. desember 1974 i Aurskog) er en norsk tidligere alpinist. Hun representerte Aurskog/Høland Alpinklubb.

Gimle vant utfor og alpin kombinasjon i NM i alpint i 1997, og deltok under vinter-OL for Norge i 1994 på Lillehammer med 15.-plass i slalåm, og i 1998 i Nagano med 16.-plass i utfor som beste resultat. Hun deltok også i VM i alpint 1999 med 5.-plass i kombinasjonen som beste plassering.

## Referanser


## Eksterne lenker
*
Berit Johannessen

**Berit Johannessen** (født 1951) er en norsk tidligere langrennsløper. Hun representerte Fossum Idrettsforening.

Johannessen vant 10 km i NM på ski, langrenn i 1978. Hun deltok under vinter-OL for Norge i 1976 i Innsbruck med 20.-plass på 5 km, 23.-plass på 10 km og var med på laget som kom på 5.-plass i stafetten. I 1978 ble hun første norske kvinne som vant 10 km i Holmenkollen.

## Eksterne lenker
*
Svenn Erik Bjørnstad

**Svenn Erik Bjørnstad** (født 4. januar 1971 i Oslo) er en norsk tidligere ishockeyspiller. Han representerte Vålerenga Hockey, Stjernen Hockey, Frisk Asker og Manglerud. Bjørnstad spilte en sesong i Hasle-Løren og Grüner Allianseidrettslag i 1. divisjon. Bjørnstad har kallenavn «Nekka» i Vålerenga.

Bjørnstad spilte syv offisielle landskamper for Norge, og deltok under vinter-OL for Norge i  1994 på Lillehammer med 11.-plass. 

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Vegar Barlie

**Vegar Barlie** (født 7. august 1972 i Asker) er en norsk tidligere ishockeyspiller som spilte løper. Han representerte Vålerenga Ishockey, Lillehammer Ishockeyklubb, Frisk Asker Ishockey og Hasle-Løren Idrettslag, . Barlie spilte aktiv ishockey fram til 2006/2007 sesongen.

Barlie spilte tretten offisielle landskamper for Norge, og deltok under vinter-OL for Norge i  1994 på Lillehammer med ellevteplass.

Han ble draftet av NHL-klubben Edmonton Oilers i 1991.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
* Norskfødte spillere draftet av NHL-lag
Grete Kummen

**Grete Kummen** (født **Haugen**; 21. april 1952 i Sigdal) er en norsk tidligere langrennsløper. Hun representerte Nedre Sigdal Idrettsforening, Idrettslaget Heming og IL i BUL.

Kummen vant 10 km i NM på ski, langrenn i 1976, og hun gikk på BULs lag som tok NM-gull på 3 x 5 km stafett samme år. Hun deltok i de olympiske vinterleker for Norge under Vinter-OL 1976 i Innsbruck, med 8.-plass på 5 km, 15.-plass på 10 km og var med på laget som kom på 5.-plass i stafetten. 

## Medaljer i norske mesterskap

## Eksterne lenker
*
Hege Peikli

**Hege Peikli Randall** (født 23. april 1957 i Oslo) er en norsk tidligere langrennsløper. Hun representerte Lambertseter Idrettslag.

Peikli deltok under vinter-OL for Norge i 1980 i Lake Placid med 37.-plass på 10 km. 

## Eksterne lenker
*
Hilde Riis

**Hilde Synnøve Riis** (født 6. mai 1959 på Drammen sykehus) er en norsk tidligere langrennsløper fra Lier. Hun representerte Sylling Idrettsforening.

Riis deltok under vinter-OL for Norge i 1980 i Lake Placid med 30.-plass på 10 km. I 1983 vant hun Birkebeinerrennet. I dag driver hun et småbruk i Krødsherad kommune.  

## Eksterne lenker
*
Marit Elveos

**Marit Elveos** (født 4. mai 1965 i Steigen) er en norsk tidligere langrennsløper. Hun representerte Innstranda Idrettslag Il Langrenn.

Marit Elveos gikk første etappe på det norske laget som tok gull på 3 x 5&nbsp;km stafett under junior-VM 1984 i Trondheim. Bente Meisingseth og Hilde Gjermundshaug gikk de to siste etappene.

Elveos deltok under vinter-OL for Norge i 1988 i Calgary med 18.-plass på 20 km. Hun vant Birkebeinerrennet i 1994.

## Referanser


## Eksterne lenker
*
Inger Lise Hegge

**Inger Lise Hegge ** (født 1965) er en norsk tidligere langrennsløper.

Hegge vant 10&nbsp;km i NM på ski, langrenn i 1990 og 1991. Hun representerte Henning Idrettslag. Hun deltok under vinter-OL for Norge i 1992 i Albertville med 14.-plass på 30 km og 21.-plass på 15 km. Hun deltok i VM på ski i 1989, 1991 og 1993 med 11.-plass på 30&nbsp;km i 1993 som beste resultat.

Hun kommer fra Kvam i Steinkjer og bor i Henning. Hun er gift med den tidligere langrennsløperen Terje Langli fra Henning.

## Referanser


## Eksterne lenker
*
Arnt Erik Dale

**Arnt Erik Dale** (født 19. juni 1960 i Oppdal) er en norsk tidligere alpinist. Han representerte Oppdal Idrettslag.

Dale deltok under vinter-OL for Norge i 1980 i Lake Placid med 19.-plass i utfor.

## Referanser


## Eksterne lenker
*
Sverre Istad

**Sverre Geir Istad** (født 3. januar 1965 på Voss) er en norsk tidligere skiskytter. Han representerte Voss Idrettslag.

Istad vant 10 km sprint i NM i skiskyting i 1990. Han deltok under vinter-OL for Norge i 1988 i Calgary med 30.-plass på 10 km sprint. Han var med på laget som tok sølv i lagkonkurransen i VM i skiskyting 1991. 

Sverre Istad er søskenbarn til Gro Marit Istad Kristiansen. Norges andre verdensmester i skiskyting, Jon Istad, var onkelen til de to.

## Referanser


## Eksterne lenker
*
Tore Gullen

**Tore Gullen** (født 11 juni 1949 på Jevnaker) er en norsk tidligere langrennsløper som også var aktiv i fotball , orientering og sykling. Han representerte Jevnaker Idrettsforening.

## Idrettsutøver
Gullen vant 15&nbsp;km i NM på ski, langrenn i 1977 og 30&nbsp;km (kongepokalen) i 1981. Han gikk på Jevnakers lag som vant NM på 3 x 10 km stafett i 1977. Han deltok under vinter-OL for Norge i 1980 i Lake Placid med 30.-plass på 15 km. Han la opp som idrettsutøver i 1986.

## Langrennstrener
I 1986 ble Gullen trener for det sveitsiske landslaget; denne stillingen hadde han i tre år. Etter dette trente han det danske landslaget, og våren 1994 ble han trener for det norske kvinnelandslaget. Han trakk seg etter bare ett år; konflikter om laguttak skal ha vært en av årsakene til denne avgjørelsen. Han var trener for det svenske landslaget i langrenn i perioden 1995–1998.

## Militært landslag
Gullen var som idrettsbefal i Forsvaret i mange år patruljefører for det norske landslaget i militært patruljeløp og under hans ledelse tok Norge gull i 1975, 1981 og 1984. I tillegg skal han ha ledet Norge til ett sølv (1982) og to bronse (1983 og 1986) i denne militære idrettsgrenen. Gullen ble også militær verdensmester to ganger: på 15 km med skyting i 1974 og på vanlig 15 km i 1982.

## Referanser


## Eksterne lenker
*
Espen Tønnessen

**Espen Tønnessen** (født 20. juni 1970) er forsker, forfatter og treningslæreekspert i fra Kristiansand. Siden 2018 har han jobbet som professor i treningsvitenskap ved Høyskolen Kristiania. Tidligere har han vært juniorlandslagstrener i friidrett, samt vært fag- og forskningssjef ved Olympiatoppen.

Tønnessen har skrevet en rekke treningslæreartikler og vært medforfatter for flere fagbøker innenfor trening. I sin forskerkarriere har han publisert flere titalls vitenskapelige artikler om utholdenhetstrening blant verdensenere i typiske utholdenhetsidretter, hurtighetstrening i fotball og metodestudier innenfor loggføring av trening og testing av hurtighet og spenst.

Tønnessen forsvarte i 2009 doktorgradsavhandlingen «Hvorfor ble de beste best? En case studie av kvinnelige verdensenere i orientering, langrenn og langdistanseløp» ved Norges idrettshøgskole.

## Referanser


## Eksterne lenker
Wilhelm Trygg

**Konrad Wilhelm Trygg** (født 14. juli 1918, død 30. april 1989) var en norsk toppsyklist med flere norske rekorder på lengre strekninger. Han var bror av elitesyklisten Gunnar Trygg, kom fra Magnor og ble medlem i den konservative Oslo Sportsforening 1932, meldte overgang til arbeiderklubben IF Frøy 1933, så til det nystartede Lørenskog CK i 1957. Hans deltakelse som reserve i sykling under Sommer-OL 1948 var klar, inntil en punktering i siste testritt over 170 km ga plassen til Per Thorkildsen.

Forøvrig var han klinker og jobbet ved Nylands mekaniske verksted fra 1933 frem til det ble nedlagt i 1985. Trygg var etter oppsigelsen gjest hos sjefen Fred. Olsen i Lørdagsbilaget og fikk ny dyr sykkel av Knut Knudsen (NRK, mars 1985). 

Wilhelm Trygg døde etter en kollisjon mot bil under forberedelser til Styrkeprøven.

## Meritter
* Nordisk AKF-mesterskap i 1938 og 1939. 
* Syv norgesmesterskap i AIF
* Norges Cykleforbunds 
** gullmerke 1945 for 60 km tempo: 1.37.15. 
** fortjenestediplom 1954 
* Norske rekorder
** 70 km  1.51.01 (1950)
** 10 km 14.44  (1951)
** 140 km 3.45.04 (Røykenvikrittet, 7.6.1953)
** Lærdal – Oslo: 11.08.05 (25.8.1953)
** Trondheim – Oslo: 19.01.04 (15.7.1953).  Overtok rekorden etter Gustav Kristiansen og holdt den til 30.7.1959 da Jan Bakke fikk 18.32.57.  Trygg brøt ved Biri da han skulle ta tilbake rekorden noen uker senere.  I hans andre forsøk gikk det heller ikke.
** Kongsvinger-Oslo
* Andre seire
** Vikingrittet, sier 1953
** Hurdalen rundt 1953
** Kirkenes til Oslo på 8 dager (1984)

## Referanser
Oddar Meancheay

**Oddar Meanchey** (khmer: ឧត្ដរមានជ័យ) er en provins nord i Kambodsja som ligger langs grensen til Thailand. Hovedstaden er Samraong. Oddar Meanchey betyr *nordlig seier*, navnets opprinnelse er fra sanskrit, avledet av ordene «uttarā» (उत्तर) og «Jaya» (जय). 

## Administrativ inndeling
Provinsen er delt inn i fem distrikter. 
* 2201 Anlong Veng – អន្លង់វែង
* 2202 Banteay Ampil – បន្ទាយអំពិល
* 2203 Chong Kal – ចុងកាល
* 2204 Samraong – សំរោង
* 2205 Trapeang Prasat – ត្រពាំងប្រាសាទ
  
## Økologi
Territoriet til denne provinsen ligger i Dângrêkfjellene. Avskoging er et alvorlig problem i området. Skogbranner er vanlig i den tørre skogen og det er mye ulovlig hogst.

## Tjenester
Bare noen få husstander i Oddar Meancheay har tilgang til elektrisitet. 

## Historie
Det fjellrike og skogkledde området Oddar Meancheay ble brukt som base for Røde Khmer da de kjempet mot Khmerrepublikken ledet av general Lon Nol i perioden 1970-1975. 

Røde Khmer gjenoppbygget sin tidligere baser i Dângrêkfjellene, langs grensen til Thailand og gjorde Anlong Veng deres viktigste "hovedstad" fra 1989 til 1997. I dag er Oddar Meanchey et av områdene med mest landminer i Kambodsja.

## Referanser
Knut Erik Johannessen

**Knut Erik Johannessen** (født 7. september 1955) er en norsk tidligere alpinist. Han representerte Sportsklubben Njård.

Johannessen vant slalåm i NM i alpint i 1977 og 1979. Han deltok under 1980 i Lake Placid uten å fullføre slalåmrennet. Hans beste internasjonale resultat i mesterskap var 14.-plass i slalåm i VM i alpint 1978.

## Referanser


## Eksterne lenker
*
Egino

**Egino**, eller *Egin*, død i Lund 19. oktober 1072, var biskop i Dalby og i Lund Domkirke (1066–1072).

## Biografi
Egino hørte under erkebiskopen av Hamburg-Bremen  og kom til Skåne omkring år 1060 da han ble invitert av den danske konge Svend Estridsen. 

I Lund fantes allerede en angelsaksisk misjonsbiskop, Henrik. Derfor ble Egino i begynnelsen henvist til kongsgården i det nærliggende Dalby, hvorfra han bedrev misjon i Hamburg-bremensk retning. Han hadde ikke noe egentlig stift, selv om begrepet Dalby stift forekommer innimellom.

Egino, som var en dannet mann og viet til biskop i Bremen, gikk spesielt inn for å omvende hedningene i Blekinge og på Bornholm.

## Biskop i Lund
Da biskop Henrik døde i 1066 ble Egino forflyttet til Lund og ble ordinert til biskop der, til tross for at han, sammen med biskop Vilhelm i Roskilde  hadde motsatt seg Svend Estridsens giftemål med Gunhild Anundsdotter.

Under Eginos tid som biskop i Lund ble antagelig Lunds stift opprettet. Kort før sin død foretok Egino en reise til Roma.

Rikval etterfulgte Egino som biskop i Lund.

## Referanser